প্রত্যদর্শীরা ও মান্দা থানা ওসি একেএম খালেকুজ্জামান জানিয়েছেন , বিকাল অনুমান সোয়া ৪টায় ঘটনাস্থলে একটি মোটরসাইকেল এবং যাত্রীবোঝাই ভুটভুটির সাথে মুখোমুখি সংঘর্ষ ঘটে। এতে মোটর সাইকেল আরোহী উপজেলার সাতবাড়িয়া গ্রামের কছিমুদ্দিনের পুত্র দেলোয়ার হোসেন (৩৬) এবং একই উপজেলার কাঞ্চন গ্রামের মো: খোদাবক্স ওরফে খুদুর পুত্র রহিদুল ইসলাম (৩৮) মারাত্মক ভাবে আহত হন। তাঁদের উদ্ধার করে দ্রুত মান্দা হাসপাতালে নেয়া হলে কর্তব্যরত চিকিৎসক তাদের মৃত ঘোষণা করেন। তাঁরা ২ জন মোটরসাইকেল যোগে সাতবাড়িয়া বাজার থেকে বাড়ি  যাচ্ছিলেন। ওই দূর্ঘটনায় ভুটভুটির ৫ যাত্রী আহত হয়েছেন। আহতদের নাম জানা যায়নি।  মান্দা থানা ওসি একেএম খালেকুজ্জামান জানান, এ ঘটনায় থানায় মামলা দায়েরের প্রক্রিয়া চলছে।